section_heading: Čišćenje ultrazvukom
paragraph_text: Ultrazvučno čišćenje dugo je korišteno u industrijske svrhe, te u obrtništvu. Usprkos efikasnosti nerado ga se koristi za čišćenje metalnih predmeta kulturne baštine. Predmet uroniti u otopinu na 2-3 minute, zatim prekinuti postupak, provjeriti rezultat i ako treba nastaviti postupak. Bolje je koristiti višekratna kratka izlaganja ultrazvuku. U principu mogu se koristiti gotove otopine za ultrazvučno čišćenje, no otopine koje priredimo sami znatno su jeftinije, te znamo točan sastav otopine s kojom radimo. Otopina tiouree, te otopina tiosulfata, koje se koriste za kemijsko čišćenje mogu se koristiti i za čišćenje ultrazvukom.